Ahmed Pašić

Ahmed Pašić jest slovenski aktivista, antropolog, društveno-politički radnik, politikolog, publicista.

 Biografija 
Rođen  je u Jesenicama u drugoj generaciji doseljenika iz Bosne i Hercegovine. Ahmedovi roditelji porijeklom su iz Sanskog Mosta. Upisuje gimnaziju u Jesenicama i uspješno je završava 1995.

Godine 1995. je bio primljen na Fakultetu za društvene nauke u Ljubljani, smjer komunikologija. Skoro dvije godine profesionalno je radio u Islamskoj zajednici u Sloveniji kao koordinator za Islamski kulturni centar u Ljubljani. Od 9. decembra 2001. do 9. decembra 2005. bio je (volonterski) predsjednik Odbora IZ u Jesenicama. Autor je prve knjige o islamu na slovenskom jeziku "Islam in muslimani v Sloveniji" koja je izašla u 2003, a njeno drugo izdanje je izašlo u augustu 2005. Godine 2006. izašle su još dvije njegove knjige. Jedna govori o statusu muslimana i njihovoj na Zapadu (na slovenskom jeziku), dok druga, sa naslovom „Ko nam je kriv?“ govori o stanju Ummeta u 21. vijeku.

U maju 2007. je izašla njegova četvrta knjiga "Bošnjaki na soški fronti" na slovenskom jeziku koja govori o prisustvu vojnika iz Bosne i Hercegovine na zapadnoj granici Slovenije u toku Prvog svjetskog rata. Glavni je inicijator postavljanja nišana na vojnom groblju u selu Log pod Mangartom. Pred zaključnu fazu u pregovorima sa ministarstvom za rad, projekat je predan slovenskom muftiji  Nedžadu Grabusu, koji je zajedno s ostalim članovima IZ u Republici Sloveniji uspio postaviti nišane u augustu 2008. 

U decembru 2005. je magistrirao na Fakultetu društvenih nauka u Ljubljani, smjer politologija. Kasnije upisuje doktorat na Institutu humanističkih studija u Ljubljani. Doktorsku disertaciju je odbranio 5. marta 2009. Član je Kolegija web magazina Bošnjaci.net i Udruženja bosanskohercegovačkih studenata Slovenije.

Ahmed Pašić je oženjen Malezijkom i ima dvoje djece, Safiju i Shamila.

 Djela 
 Islam in muslimani v Sloveniji (2003)
 Islam in moderni Zahod: integracija islamskih skupnosti v moderne zahodne družbe (2005)
 Ko nam je kriv (2006)
 Bošnjaki na soški fronti (2007)
 Radicalism among Muslims in Europe: myth or reality? (2009)
 Ejga - za lepše Jesenice: [pozitivna zgodba, ki je spremila mesto] (2014)
 Še vedno verjamem; Popotovanja od Jesenic do Singapurja (2017)

 Reference 

Kategorija:Slovenski pisci
Kategorija:Rođeni 1976.
Kategorija:Biografije, Jesenice